Pa chomas dizimez hag asambles gant e vamm e kreiz-kêr Sant-Brieg e skignas skeudenn an den engouestlet evit degas sklêrijennoù war tonkad ar Vrezhoned, hêred dar Gelted, hendadoù kozh addizoloet, ur seurt manach pe drouiz a-vremañ. Kavet en deus F. Favereau e oa bet goulennet digant ar gouizieg war ar yezhoù (le savant linguiste) sevel ur geriadurig enklozet en ul levr diwar-benn douaroniezh an departamant da vezañ skignet er skolioù publik.